Tööstuse tänav

Tööstuse tänav on tänav Tallinnas Põhja-Tallinna linnaosas Kalamaja ja Karjamaa asumis.
|pisi|Tööstuse tänava algus (23.08.2023)]]
Tänav algab Vana-Kalamaja tänavalt, kulgeb algul loode, seejärel lääne poole ning läheb Sitsi tänavaga ristumisel üle Paljassaare teeks.

Tänav on 2,36 kilomeetri pikkune ja kannab registrinumbrit 7840583.

Hoonestus
Tööstuse tänav 2a, kahekorruseline 20. sajandi alguses ehitatud korterelamu
Tööstuse tänav 3 (endine Girgensoni tänav), korterelamu, mille on projekteerinud arhitekt Ernst Gustav Kühnert 1922. aastal
Tööstuse tänav 3, Teise maailmasõja aegne varjend.
Tööstuse tänav 3A, kahekorruseline keldri- ja katusekorrusega puidust korterelamu.
Tööstuse tänav 35, 1940. aastal ehitatud kahekorruseline korterelamu, mille keldrikorrusel tegutses Eesti NSV ajal Tallinna II Toidukaubastu kauplus Volta filiaalkauplus nr 2
Girgensoni 6 asus Poeglaste I Algkool. Girgensoni tänaval asus ka, 1900. aastal asutatud Linna Tütarlaste VI Algkool, hilisem Tallinna 16. Algkool.
Tööstuse tänav 43, neljakorruseline korterelamu äripindadega esimesel korrusel. Hoones tegutses Eesti NSV ajal Tallinna Tööstuskaubastu kauplus nr.22.
Tööstuse tänav 47, 48, kus asus kuni 1940. aastani Raudteede talitus
Kalamaja kalmistupark (endine Kalamaja kalmistu), Tööstuse tänav/Kungla tänav 63
Tööstuse tänav 47, endine Volta tehas ja asus ka 1940. aastal riigistamise järel moodustatud villatööstusettevõte riidevabrik "Keila".
Kalamaja asumi Volta kvartalis on detailplaneeringuga kavandatud uued tänavad: Uus-Volta tänav, Mootori tänav ja Krulli tänav,. Põhja-Tallinna Valitsus kooskõlastas Uus-Volta tänava ja Mootori tänava nimed 29. jaanuaril 2020 ning Krulli tänava nime 10. mail 2019. Volta kvartali detailplaneeringuga sätestatakse ehitusõigus kokku kuni 42 hoone säilitamiseks, ehitamiseks või ümberehitamiseks/laiendamiseks ning muuta kinnistute piire ja sihtotstarbeid nii, et moodustuks kokku 30–32 krunti: seitse elamumaa, üks kuni 65% elamu- ja vähemalt 35% ärimaa (kruntide mitte liitmisel üks kuni 95% elamu- ja vähemalt 5% ärimaa, üks kuni 50% elamu- ja vähemalt 50% ärimaa), üks 90% elamu- ja 10% ärimaa, üks 85% elamu- ja 15% ärimaa, üks 80% elamu- ja 20% ärimaa, üks 50–75% elamu- ja 25–50% ärimaa, üks vähemalt 65% elamu- ja kuni 35% ärimaa, neli kuni 35% elamu- ja vähemalt 65% ärimaa, kolm kuni neli ärimaa, üks ühiskondlike ehitiste maa või ärimaa, kaks üldkasutatava maa, üks tootmismaa ja kuus transpordimaa sihtotstarbega krunti. Seejuures ei muudeta Volta tn 3, Volta tn 5, Volta tn 7, Tööstuse tn 47b, Tööstuse tn 47a ja Tööstuse tn 53 kinnistute piire 
Tööstuse tänav 48, endine Noblessneri laevatehase administratiivhoone
Tööstuse tänav 48b planeeritakse Kalaranna ja Tööstuse tänava vahelisele tühjale krundile ehitada 7 maapealse ja 3 maa-aluse korrusega elu- ja ärihoonet.
Tööstuse tänav 50 asus 1940. aastal naha- ja jalatsivabrikust "Union" riigistamise järel moodustatud puuvillatööstusettevõte Kommunaar ja AS Oskar Kilgase tekstiilitööstusettevõte.
Tööstuse tänav 52, hoones asub Politsei- ja Piirivalveameti Keskkriminaalpolitsei. Endine võõrastemaja ja Eesti Liikluskindlustuse Fondi hoone.
Tööstuse tänav 53 asus Eesti NSV ajal Tallinna II Toidukaubastu kauplus Volta filiaalkauplus kauplus Erika
Tööstuse tänav 54, Eesti Mereväe Mereväebaas 
Tööstuse tänav 54a, Miinisadam
Tööstuse tänav 77, 1956. aastal ehitatud kolmekorruseline korterelamu
Tööstuse tänav 79, neljakorruseline korterelamu
Tööstuse tänav 81, 1963. aastal ehitatud neljakorruseline tüüpprojekti järgi ehitatud korterelamu
Tööstuse tänav 83, 1963. aastal ehitatud neljakorruseline tüüpprojekti järgi ehitatud korterelamu, mille esimesel korrusel tegutses Eesti NSV ajal Tallinna II Toidukaubastu kauplus Volta filiaalkauplus kauplus "Karjamaa"

Galerii
</center>

Ajalugu

Tööstuse tänav on nime saanud tänava ääres asunud tööstusettevõtete järgi. Enne 24. maid 1939 kandis tänav kuni Salme tänavani nime Girgensoni tänav, Volta tänava ja raudteeülesõidu vaheline lõik kandis Soo tänava nime ning raudteeülesõidu ja Sitsi mäe vaheline lõik Suur-Karjamaa tänava nime.

Endise Girgensoni tänava (saksa Girgensohnstraße, Girgensonstraße; vene Гиргенсонская улица) rajasid maaomanikud R. Girgenson ja C. Schlichting 1883 oma maavalduse tükeldamisel.

Tööstuse tänava koosseisu läinud lõik Soo tänavast (Volta tänava ja raudtee vahel) rajati naelavabriku omaniku Roseni korraldusel ja kulul 1878.

Endine Suur-Karjamaa tänav (raudtee ja Sitsi mäe vahel) rajati 1900. aasta paiku linna karjamaa (Kalamäe soo) tükeldamisel ja ehituskruntidena rendile andmisel.

1939. aastal nimetas Tallinna linnavolikogu Girgensoni tänava Soo tänavaks.

Viited

Välislingid
Kalamaja kalmistupark. Tallinna koduleht

Põhja-Tallinna tänavad
Kalamaja
Karjamaa